প্রকাশিত: ৪:০৭ অপরাহ্ণ, মে ১৯, ২০২০
ক্রাইম সিলেট ডেস্ক : সিলেট বিভাগে করোনাভাইরাসে আক্রান্ত আরও ২৫ জন রোগী সুস্থ হয়েছেন। সিলেট বিভাগে করোনাভাইরাস থেকে সুস্থ হওয়াদের মোট সংখ্যা দাঁড়ালো ১১৭ জনে। সোমবার (১৮ মে) সকাল ৮টা থেকে মঙ্গলবার (১৯ মে) সকাল ৮টা পর্যন্ত এ ২৫ জন সুস্থ হয়েছেন।
স্বাস্থ্য অধিদপ্তর সূত্র জানিয়েছে, সুস্থ হওয়া ব্যক্তিদের মধ্যে সিলেট জেলার একজন, সুনামগঞ্জে ৬ জন, হবিগঞ্জে ১৩ জন ও মৌলভীবাজারের ৫ জন। সুস্থ হওয়া ১১৭ জনের মধ্যে সিলেটে ১৭ জন, সুনামগঞ্জে ৪১ জন, হবিগঞ্জে ৫২ জন ও মৌলভীবাজারে ৭ জন।
স্বাস্থ্য অধিদপ্তর সিলেট বিভাগীয় কার্যালয়ের সহকারী পরিচালক ডা. আনিসুর রহমান বলেন, সুস্থ হওয়াদের মধ্যে বেশিরভাগই হোম আইসোলেশনে থেকে সুস্থ হয়েছেন। তাদের তেমন কোনো চিকিৎসার প্রয়োজন হয়নি। কোভিড-১৯ আক্রান্ত বেশিরভাগ রোগীরই কোনো উপসর্গ নেই। তারা বাসায় থেকেই সুস্থ হয়ে হয়ে উঠছেন।
তিনি আরও বলেন, মারা যাওয়া বেশিরভাগই আগে থেকে বিভিন্ন রোগে ভুগছিলেন। তাদের রোগ প্রতিরোধ ক্ষমতা কম ছিল।
উল্লেখ্য, সিলেট বিভাগের চার জেলায় মোট করোনা আক্রান্তের সংখ্যা ৪৩৩ জন।